Fil-karriera tiegħi fil-qasam tax-xandir f'pajjiżna, iltqajt ma' diversi personaġġi importanti, l-aktar fil-qasam tal-mużika, iżda b'dispjaċir kbir ngħid li qatt ma Itqajt personalment ma' Patri Albert Borg, Agostinjan, li jiena kelli kull rispett lejh. Ma ltqajtx għax ma ġietx l-okkażjoni, iżda darba minnhom, niftakar sewwa, kien ċempilli biex jirringrazzjani talli esegwejt f'xi programm (aktarx fi 'Siesta') xi mużika tiegħu. Ngħidilkom il-verità din it-telefonata bqajt niftakarha sewwa. Ma tantx kelli telefonati bħal dawn. Siġġiewi Festival Brass Band Sesta 2019 PATRI ALBERT BORG OSA Mitt sena mit-twelid tiegħu Jiena kont nisma' ħafna dwar Patri Borg, magħruf bħala Patri Bert, l-aktar minn saċerdoti li għandhom l-età tiegħi (sittin u aktar). Kollha jgħiduli li Patri Bert kien jgħallimhom il-mużika fis-Seminarju darba fil-ġimgħa. F'dawk iż-żminijiet, is-Seminaristi kienu jitgħallmu l-kant uffiċjali tal-Knisja … il-Gregorjan, u Patri Bert kien risponsabbli minn dan. Darba niftakar sewwa lil Dun Nikol Aquilina (saċerdot ta' din il-parroċċa tas-Siġġiewi ) jgħidli li meta kien fis- Seminarju, Patri Albert Borg kieni jiġi jgħallimhom l-innijiet bil-Malti biex jitkantaw fil-partijiet ewlenin tal- quddiesa . Dun Nikol qalli wkoll li kien f'dak iż-żmien ii huwa kiteb il-versi ta' l-innu ta' l-egħluq : O Mulej nagħtuk kull ġieħ — biex jitkanata fi tmiem il- quddiesa . Patri Bert beda l-istudju mużikali tiegħu f'Malta. Huwa kompla jistudja Ruma u hemm għadda tliet snin jistudja fil- 'Pontificio Istituto di Musica Sacra'. Fost l-għalliema tiegħu kien hemm il-famuż kompożitur Taljan Mons. Licinio Refice li fis-sena 1935 kien ġie Malta u dderieġa l-Banda La Valette. Tajjeb ukoll li hawn wieħed isemmi li fl-1953, Patri Bert idderieġa l-Opra 'Santa Cecilia' ta' dan Refice li kienet saret fir-Radio Citv Opera House, il-Ħamrun. Meta Patri Bert ġie lura Malta minn Ruma, sab ma' wiċċu l-ewwel impenn mużikali kbir tiegħu … il-Ġublew tal- Fidda tal-Ordinazzjoni Episkopali ta Monsinjur Gonzi fl-1949. F'dawk l-istess żminijiet, Patri Bert inħatar ukoll 'Maestro di Cappella' tal-Knisja Santu Wistin tal-Belt Valletta. Dam sal-2002, jiġifieri sa ma kellu 82 sena. Hawn insemmi li Patri Bert (Francesco l-isem li ngħata fil-magħmudija) twieled il-Belt fis-sena 1919 mitt sena ilu, u biex inkun preċiż fl-1 ta' Mejju - u miet ta' 92 sena. l-karriera mużikali ta' Patri Bert (li kien ukoll organista) tinqasam. f'diversi oqsma. Nibda bis-sehem tiegħu. ta' 'Maestro di Cappella'. Barra li kien tal- Knisja Santu Wistin, il-Belt (fil-kunvent tal-knisja fejn qatta' l-parti kbira minn ħajtu), kien ukoll 'Maestro di Cappella' tas-Santwarju tal-Madonna. tal-Grazzja Siġġiewi Festival Brass Band Festa 2019 f'Ħaż-Żabbar. Kien ukoll tal-Kolleġġjata Sant'Elena f'Birkirkara. Kien ukoll għal diversi snin 'Maestro di Cappella' tal- Knejjes ta' Ħal Tarxien u Ħal Luqa. Insemmu wkoll li wara l-mewt ts- Surmast Carlo Diacono, l-Arċisqof Mons. Mikiel Gonzi ħatar lil Patri Bert 'Maestro di Cappella' tal-Katidral. Fil-fatt, Patri (Mro.) Dan ifisser li kien 'Maestro di Cappella' taż-żewġ katidrali ta' Malta (kif ukoll ta' San Ġwann). Din ta' Maestro di Cappella' Metropolitan bdiet minn żmien il-Franċiżi f'Malta (1798 - 1800). jiena nammira ħafna lil Patri Bert fil- ħidma kbira li wettaq bi prudenza kbira fi ħdan il-Kummissjoni Liturġika mwaqqfa wara l-Konċilju Vatikan Il. Huwa ħadem bla heda biex joħloq patrimonju ġdid ta' innijiet bil-Malti addattati għal- Liturġija ta' wara l-Konċilju. Fil-lista sabiħa ta' xogħlijiet tiegħu f'dan il- qasam insibu quddiesa sabiħa ħafna tal- Mejtin … quddiesa sempliċi u effettiva. ikkompona wkoll diversi innijiet bil- Malti addattati għal-Liturġija ta' wara l-Konċilju. L-innijiet tiegħu xprunaw kompożituri oħra Maltin li għannew il- patrimonju liturġiku-mużikali ta' dawn il-gżejjer. Innijiet sagri Jiena dejjem inqis lil Patri Albert Borg bħala kontinwazzjoni. tal-innijiet sagri sbieħ li kkompona Ġużeppi Caruana. Patri Borg kważi dejjem ikkompona l-innijiet popolari tiegħu fuq. il-versi tal-poeta Oliver Friggieri. Patri Borg ikkompona għal kull okkażjoni. Għal Żmien l-Avvent għandu 'Fik it-Tama' u 'Ejja Fostna'; għall-Milied għandu Twieled il-Messija'; għar-Randan 'Ftakar Fina' u 'Ħenn Għalina'; għall-Għid il-Kbir Siġġiewi Festival Brass Band Sesta 2019 'Ħares lejn, Mulej' u 'Bl-ikbar Hena' u aktar. Dawn huma kollha fuq versi ta' Oliver Friggieri. Patri Bert għandu wkoll innijiet oħrajn, bħal 'B'Qalbna Safja', fuq versi ta' Dun Frans Camilleri, filwaqt li għat-Tqarbin ikkompona 'Fejn issib l-Imħabba' u Jiena Nadurak bil-Qima'. Kollha huma innijiet sbieħ, sempliċi (li l-pubbliku mill-ewwel jidra u jkanta) u sagri. Peress li Patri Bert kien 'Maestro di Cappella', ikkompona ħafna mużika biex ikollu xi jdoqq. ikkompona wkoll erba' Oratorji u Kwartett tal-Korda li bih rebaħ l-ewwel premju tas-Soċjetà tal-Arti, Manifattura u Kummerċ. Naturalment, ikkompona aktar minn hekk għax f'ħajtu ta importanza kbira lill-mużika. Patri Bert kien jieħu ħsieb l-arkivji mużikali li jħaddan l-Ordni Agostinjan . U fuq kollox għamel xogħol kbir: ġabar kemm seta' l-mużika ta' Paolino Vassallo, fosthom anke l-opri ta' dan il- kompożitur importanti minn Bormla. Hawn wieħed irid iżomm f'moħħu li Patri Bert studja l-pjanu għand is-Sinjura Biċe Mizzi Vassallo, il-mara ta' Nerik Mizzi u li kienet bint il-Kompożitur Paolino Vassallo. Huwa studja wkoll f'Malta ma' Joseph Abela Scolaro u Carmelo Pace, Naturalment, din il-ħidma kbira li semmejt dwar Patri Albert Borg ħija marbuta biss mal-mużika … iżda Patri Bert kien ukoll iben denn ta' Santu Wistin. Kien Pirjol tal-Kunvent tal-Belt Valletta; ħadem ħafna biex jorganizza r-reġistri tal-kunvent; u aktar. Huwa miet fl-10 ta' Frar, 2012, Festa tan- Nawfraġju tal-Appostlu Missierna San Pawl, b'ħidma ta' kważi 70 sena fl-għalqa tal-Mulej.